ચા-કોફીની લારીમાં વપરાતા પ્લાસ્ટિકના કપ, પાણીના પાઉચ તથા પાન-મસાલાના પેકિંગ માટે વપરાશમાં લેવાતા પ્લાસ્ટિકના રેપર્શના વપરાશ અને ઉત્પાદન પર પ્રતિબંધને સ્ટેન્ડિંગ કમિટીએ મંજૂરી આપી છે. ગોકુળપુરા અને ફતેપુરા ગામ ખાતે આરસીસી રસ્તા માટે રૂ.૫૧.૩૧ લાખ ખર્ચવાનો નિર્ણય લેવાયો છે. રખડતા ઢોરોને ગૌશાળામાં મોકલી આપવા માટે એક પશુ દીઠ ખર્ચ રૂ.૨,૫૦૦થી વધારીને રૂ. ૩૦૦૦ કરવાનું પણ ઠરાવાયું છે. સેકટર-૨૮ પ્રેસ સર્કલ અને સેકટર-૨૩ બગીચાના જાહેર શૌચાલયો પરત કરનાર સુલભ એજન્સીને બાકી ચૂકવણા અંગે અલગ દરખાસ્ત કરવાનો નિર્ણય લેવાયો હતો.